
UZNESENIE VLÁDY SLOVENSKEJ REPUBLIKY

č. 162
z 5. apríla 2017
k Návrhu účasti delegácie Slovenskej republiky na 105. zasadnutí výkonného výboru Svetovej organizácie cestovného ruchu (UNWTO), Madrid, Španielsko, v dňoch 10. – 12. mája 2017
	Číslo materiálu:
	15089/2017

	Predkladateľ:
	minister dopravy a výstavby 


Vláda

A. súhlasí

A.1. s účasťou delegácie Slovenskej republiky na 105. zasadnutí výkonného výboru Svetovej organizácie cestovného ruchu (UNWTO), Madrid, Španielsko, v dňoch 10. – 12. mája 2017 (ďalej len „delegácia Slovenskej republiky“), 

A.2. so smernicou pre postup delegácie Slovenskej republiky;

B. schvaľuje
B.1. delegáciu Slovenskej republiky v zložení 

Arpád Érsek, minister dopravy a výstavby 

vedúci delegácie


Ivana Magátová, generálna riaditeľka sekcie cestovného ruchu Ministerstva dopravy a výstavby SR

prvý alternát vedúceho delegácie

Vladimír Grácz, mimoriadny a splnomocnený veľvyslanec SR v Španielskom kráľovstve a stály predstaviteľ SR pri Svetovej organizácii cestovného ruchu 

druhý alternát vedúceho delegácie;

C. splnomocňuje 

ministra dopravy a výstavby 
C.1. v spolupráci s ministrom zahraničných vecí a európskych záležitostí určiť podľa potreby ďalších členov delegácie;
D. ukladá
ministrovi dopravy a výstavby 

D.1. požiadať ministra zahraničných vecí a európskych záležitostí o vystavenie poverovacích listín pre delegáciu Slovenskej republiky k účasti na 105. zasadnutí výkonného výboru Svetovej organizácie cestovného ruchu (UNWTO) 

do 15. apríla 2017

D.2. predložiť na rokovanie vlády informáciu o priebehu a výsledkoch 105. zasadnutia výkonného výboru Svetovej organizácie cestovného ruchu (UNWTO)

do 15. augusta 2017.

Vykonajú:
minister dopravy a výstavby 
minister zahraničných vecí a európskych záležitostí 

